kardosdrur/scandi-wiki huggingface dataset:
Torben Overgaard

Torben Overgaard (født 5. februar 1982 i Thisted) er en dansk fodboldtræner og kommunalbestyrelsesmedlem i Thisted Kommune for Det Konservative Folkeparti. I den igangværende periode er han medlem af Erhvervs-, Arbejdsmarkeds- og Kulturudvalget. Han er desuden folketingskandidat for partiet i Nordjyllands Storkreds, og han var ligeledes opstillet for partiet ved Folketingsvalget 2015.

Han er uddannet lærer fra VIA University College i Skive med linjefag i matematik, samfundsfag og specialpædagogik. Til daglig arbejder han som lærer i Snedsted Skoles ADHD-afdeling. Han er desuden aktiv i lokalområdet bl.a. som amatørskuespiller og medlem af forskellige udvalg og kasserer for flere lokale foreninger. Privat er Torben Overgaard bosat i Thisted.

Han er desuden cheftræner for FC Thy-Thisted Q, der spiller i landets bedste kvindelige række Elitedivisionen. Han har været i klubben siden sommeren 2017, hvor han har ført holdet til to fjerdepladser i deres to første sæsoner i ligaen. Tidligere var han talenchef i Thisted FC for klubbens elitedrengehold fra U13-U19, fra 2015 til 2017.

Referencer

Eksterne henvisninger 
 

Fodboldtrænere fra Danmark
Personer fra Thisted
Kommunalbestyrelsesmedlemmer fra Det Konservative Folkeparti
Tidligere folketingskandidater fra Det Konservative Folkeparti
The Nutty Professor

The Nutty Professor kan henvise til:

 The Nutty Professor (film fra 1963)
 The Nutty Professor (film fra 1996)
 The Nutty Professor, animationsfilm fra 2008
Talcahuano

Talcahuano (fra mapudungún Tralkawenu: "himmel tordnende") er en kommune og by i den sydlige del af Chile, der hører til provinsen Concepción i Biobío-regionen. Talcahuano er en af de vigtigste havne i området.

Kommunen grænser i syd til Hualpén, mod sydøst til Concepción og Penco; Mod nordøst, nord og vest til Stillehavet. Det er en del af hovedstadsområdet Greater Concepción, der ligger nord for det.

Byer i Chile
Jerry Lewis (flertydig)

Jerry Lewis har flere specialiseringer:
 Jerry Lewis - var en amerikansk komiker, skuespiller, filmproducent, forfatter og filminstruktør kendt for sin slapstick humor - født i 1926
 Jerry Lee Lewis - amerikansk rock and roll- og country-sanger, sangskriver og pianist født i 1935
Gillian Flynn

Gillian Flynn (født 24. februar 1971) er en amerikansk forfatter der har skrevet tre romaner; Sharp Objects, Dark Places og Gone Girl, der alle tre er blevet filmatiseret enten som spillefilm eller tv-serie.

Bibliografi

Fiktion 
 Sharp Objects (2006)
 Dark Places (2009)
 Gone Girl (2012)
 The Grownup (korthistorie) (2014)

Faglitteratur 
 

Forfattere fra USA
Hvilbjerg

Hvilbjerg, Vilbjerg (dansk) eller Wielenberg (tysk) er en bebyggelse beliggende syd for Flensborg ved vejen til Egernførde (Egernfjord) i det nordlige Sydslesvig. Administrativt hører stedet under Freienwill Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører Hvilbjerg til Lille Solt Sogn. Sognet lå i Ugle Herred (Flensborg Amt, Sønderjylland), da området tilhørte Danmark

Hvilbjerg er første gang nævnt 1769. Forleddet kan være afledt af substantiv hvil eller verbum at hvile, sigtede til, at hyrdedrengene holdt hvil her. Efter en anden forklaring er navnet afledt af (kilde)væld, som på angeldansk udtaltes med lukket i-lyd. Tilsvarende udtales stedet på angeldansk (jysk) Vilbjerre. Tidligere omtaltes stedet også som Lillevolstrupmark efter det nærliggende Lille Volstrup. Stedet er beliggende i et småbakket morænelandskab på en højde på 49 m. Øst for Hvilbjerg ligger Volstrup Skov. Det hen mod skoven faldende terræn er en tidligere smeltevandskanal fra Weichsel-istiden. Gennem området løber Skærbækken (omtalt som Vestervad) mod Flensborg. I 1837 nævnes i Hvilbjerg en kro og tre husmandssteder (kåd) tilhørende Flensborg Hospital. Efter den dansk-tyske krig kom stedet 1871 under Lille Volstrup Kommune, siden 1974 Freienwill Kommune. Hvilbjerg havde i 1987 221 indbyggere.

Noter 

Byer i Angel
Corvina (druesort)

Corvina er en druesort, som udgør hovedparten af druesammensætningen i den klassiske vin Amarone.

Druesorter
Nebbiolo

Nebbiolo er en italiensk druesort, som stammer fra Piemonteregionen i Italien. Druen udgør den eneste druesort i fremstillingen af de berømte vine, Barolo og Barbaresco.

Druesorter
Vin
Piemonte
Next Gen

Next Gen er en amerikansk, kinesisk og canadisk 3D-animationsfilm produceret af Baozou Manhua, Alibaba Pictures og Tangent Animation. Filmen er instrueret af Kevin R. Adams og Joe Ksander og medvirkende af stemmerne fra John Krasinski, Charlyne Yi, Jason Sudeikis, Michael Peña, David Cross og Constance Wu. Filmen blev frigivet den 7. september 2018 på Netflix.

Handling 
Da den ensomme Mai ved et uheld vækker en ultrahemmelig robot, danner de et umage venskab, og sammen bekæmper de bøller og en ondsindet plan.

Medvirkende

Eksterne henvisninger 

Tegnefilm fra USA
Tegnefilm fra Canada
Film fra Kina
Film fra 2018
Film fra Netflix
Sangiovese

Sangiovese er en italiensk druesort, der primært dyrkes i Toscana. Navnet stammer fra det latinske udtryk ‘Sanguis Iovis’, som betyder Jupiters blod.

Druen benyttes bl.a. i produktionen af de kendte vine, Chianti og Brunello di Montalcino. Samtidig anvendes druen i nogle områder i kombination med de klassiske franske druesorter Cabernet Sauvignon, Cabernet Franc og Merlot i produktionen af de mest legendariske italienske kultvine, også kaldet 'Supertoscanere', herunder Sassicaia, Masseto, Ornellaia Bolgheri Superiore, Tignanello og Solaia. Kombinationen af druesorterne skabte en særlig kompleksitet og elegance, der mindede om de største vine fra Bordeaux og henrykkede nogle af verdens mest indflydelsesrige vinanmeldere. Vinene gjorde for alvor, at Italien bevægede sig ind i toppen af international vinproduktion tilbage i 1970'erne og 1980'erne.

Druesorter
Negroamaro

Negroamaro (også kendt som negramaro eller negro amaro) er en italiensk druesort med udbredelse i det sydlige Italien omkring områderne Puglia og Salento. Druen er beslægtet med den toscanske druesort, Sangiovese.

Druen besidder karakteristisk kraft og fylde, lavt syreindhold, rig på tanniner, og rent visuelt en mørk farve.

Druesorter
Grand Cru Classé (officiel vinklassifikation 1855)

Den officielle klassificering af Bordeaux-vin fra 1855 stammer fra udstillingen Universelle de Paris fra 1855, da kejser Napoleon III anmodede om et klassificeringssystem for Frankrigs bedste Bordeaux-vine, der skulle vises for besøgende fra hele verden. Mæglere fra vinindustrien rangerede vinene efter Slottenes omdømme og vinens handelspris, som på det tidspunktvar direkte relateret til kvalitet.

Vinene blev rangordnet fra første til femte vækst (crus). Alle [[rødvin]e på listen kom fra Médoc undtagen én: Château Haut-Brion fra Graves. Hvidvinene var mindre betydningsfulde end de røde vine og var begrænset til de søde sorter af Sauternes og Barsac. De blev kun rangordnet fra den overlegne første vækst til den anden vækst (1. cru og 2. cru). 

var mindre betydningsfulde end rødvin og var begrænset til de søde sorter af Sauternes og Barsac. De blev kun rangordnet fra den overlegne første vækst til den anden vækst. 

På fransk Les Grands Crus classés en 1855 . Godserne er angivet med deres kommune (landsby) og deres AOC i parentes, hvis de afviger fra kommunen. Navnene fremgår af mæglerne den 18. april 1855, efterfulgt af de moderne navne, som brugen af "second cru" til røde vine og "deuxième cru" til hvide vine.

Rødvine fra Gironde

Første vækst (Premiers Crus) 

 Château Lafite, nu Château Lafite Rothschild, Pauillac 
 Château Latour, Pauillac 
 Château Margaux, Margaux 
 Haut-Brion,  nu Château Haut-Brion, Pessac, Graves 
 Mouton (i dag Château Mouton Rothschild), optaget som 2. vækst i 1855, optaget som 1. vækst/1. cru i 1973, Pauillac

Galleri

Referencer 

Vin
Hundefoder

Hundefoder eller hundemad er dyrefoder til hunde. Hundefoder findes i forskellige former og inddeles typisk i kategorierne tør, våd, rå og frisk foder.

Hundefoder kan være tilpasset forskellige arter og størrelser af hunde. Eksempelvis findes der foder for større hunde, mindre hunde, hunde med højt energibehov og af dyrelæger medicinsk ordinært foder til hunde med eksempel allergi.

Noget, der bliver mere og mere almindeligt, er at give hunden frisk foder også til tider kaldet BARF. BARF-forkortelsen stammer fra ordene Biologically Appropriate Raw Food, eller på dansk: Biologisk Afpasset Rå Føde. Den første pioner inden for BARF-fodring var den australske dyrlæge Ian Billinghurst. Han redigerede bogen Give Your Dog a Bone i 1993. I BARF-produkterne var det igen kun ægte ingredienser som kødfulde knogler, kød, fisk og tarme.

The European Pet Food Industry repræsenterer den europæiske foderindustri, hermed hundefoder. Organisationen har medlemmer fra 18 lande og fem virksomhedsmedlemmer (Affinity Petcare, Hill's Pet Nutrition, Mars PetCare, Nestlé Purina Petcare og Wellpet).

Referencer 

Foder
FADL's Forlag

FADL's Forlag er et dansk lærebogsforlag, der primært udgiver sundhedsfaglige bøger på dansk til studerende og færdiguddannede. Forlaget er stiftet i 1962 og er et aktieselskab ejet primært af hovedaktionærerne i Foreningen af Danske Lægestuderendes københavnske lokalforening i København samt hovedforening. Forlaget har for nuværende hovedsæde på Nørrebro efter en flytning fra Roskilde. 

Forlaget beskæftiger 5-9 medarbejdere og har omkring 30 årlige udgivelser. Forlagets udgivelsesprofil er især rettet til lægeuddannelsen og sygeplejestudiet, hvor forlaget har en betydelig markedsandel af danske lærebøger, men der er også udgivelser rettet til færdiguddannede sundhedsfaglige. Desuden udgiver forlaget titler henvendt til ikke-sundhedsfaglige, primært i form af populærvidenskabelige udgivelser og kogebøger.

Medlemskaber 
Danske Forlag
Danske Undervisningsforlag
Rettighedsalliancen

Eksterne henvisninger 
FADL's Forlags hjemmeside

Kilder 

Forlag fra Danmark
Stenderup (Sydslesvig)

Stenderup er en landsby beliggende sydøst for Siversted i Lusangel i Sydslesvig. Administrativt hører landsbyen under Siversted Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen til Siversted Sogn. Sognet lå i Ugle Herred (Flensborg Amt, Sønderjylland), da området tilhørte Danmark.

Stenderup (Stendrup) er første gang nævnt 1409. Stednavnet beskriver en på en stenig jordbund liggende torp. Med under Stenderup regnes også de syd og sydvest for landsbyen beliggende (tidligere dansk-kongelige) skove Balleskov (Balligholz) og Rojskov (Roteholz). Forleddet i Rojskov henføres til rydning, en del af skov blev altså tidligere omdannet til agerjord. I omegnen ligger desuden udflyttersteder og gårdene Stenderupbusk, Stenderupmark, Stenderupå og Torvold. Efterleddet i Torvold henføres enten til oldn. vǫllr (≈eng, græsgang) eller snarere til (fæstnings)vold, lånt fra fransk vallum (≈forkansning).

I 1837 nævnes 12 gårde og to husmandssteder (kåd) hørende under Ugle Herred. I 1871 blev Stenderup en selvstændig kommune med dengang 132 indbyggere, 1971 blev Stenderup indlemmet i Siversted.

Sydvest for landsby ved vejen til Stenderupbusk ligger med Grønshøj (Grönshy) og Holhøj (Hollhy) to markante gravhøje. Grønshøjen er med 7,7 m den højeste bevarede gravhøj i Angel. Her skal en dansk konge ligge begravet i fuld rustning. Efterleddet -høj bliver på angeldansk (jysk) til -hy.

Noter 

Byer i Angel
Sønder Smedeby

Sønder Smedeby (dansk) eller Süderschmedeby (tysk) er en landsby beliggende i et hedeegn mellem Frørup og Siversted i Lusangel i Sydslesvig. Administrativt hører landsbyen under Siversted Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen til Siversted Sogn. Sognet lå i Ugle Herred (Flensborg Amt, Sønderjylland), da området tilhørte Danmark.

(Sønder) Smedeby er første gang 1421. På jysk udtales landsbyen Smæjby. Forleddet er glda. smith (≈smed, håndværker, sml. oldn. smiðr). Stednavnet står i sammenhang med jernproduktionen i forhistorisk tid. Det i 1900-tallet tilføjede Sønder- karakteriserer byen i forhold til Nørre Smedeby i Bov Sogn, nu nord for grænsen. Vest for byen når Norhøj (også Nordhøj, Nordhöhe) en højde på 62,9 m, Norhøjen er sognets højeste punkt.

1837 nævnes 16 gårde og 11 kådnersteder hørende under Ugle Herred (Flensborg Amt) og 3 gårde under Bollingsted Fogderi (Gottorp Amt). Under Treårskrigen i 1850 havde det danske hær her sit kommando-hovedkvarter. Undervisningsprog i Smedeby distrikstskole var indtil 1864 dansk. 1864 nævnes udflyttersteder Østersig, Krittenborg, Hegned (Hain) og (Søndre) Skovkro, hvor Ugle Herredting holdtes. Med under Smedeby regnes derudover Hørupkær, Krittenborg, Norskov (Norderholz), Sorgefri, Sønderskov (Süderholz), Sønder Smedebymark (Süderschmedebymark) og Troldkær (Trollkjer). Troldkær betegner skov og eng ved skellet mod Frørup øst for Flensborg-Slesvig-landevej. Efter den dansk-tyske krig blev Smede 1871 en selvstændig kommune med dengang 217 indbyggere. 1971 kom byen til Siversted Kommune.

Noter 

Byer i Angel
Afdeling 29155

Afdeling 29155 er en afdeling af den russiske efterretningstjeneste GRU, der organiserer snigmord i udlandet og andre fordækte projekter der har til formål at svække europæiske lande. Afdelingen menes at have fungeret i hemmelighed siden mindst 2008, men dens eksistens blev først offentlig viden i 2019.

Afdelingen ledes af generalmajor Andrej Vladimirovitj Averjanov og har hovedkvarter i det 161. Træningscenter For Specialister Med Særlige Formål i det østlige Moskva. Blandt afdelingens medlemmer er flere veteraner fra de russiske krige i Afghanistan, Tjetjenien og Ukraine.

Henvisninger 

Ruslands militær
Arup Jensen

C. Arup Jensen (1906 - 1956) er en dansk maler født i København. Han læste på Kunstakademiet, og gennemgik akademiets dekorationsklasser, inden han studerede på egen hånd. Speciale i havnemotiver.

Referencer 

Malere fra Danmark
Personer fra København
Champ, Mesterbokseren

Champ, Mesterbokseren (originaltitel: The Champ) er en amerikansk dramafilm fra 1931 instrueret af King Vidor. Manuskriptet blev skrevet af Frances Marion og Leonard Praskins.
Filmen har Wallace Beery og Jackie Cooper i hovedrollerne. Beery vandt en Oscar for bedste mandlige hovedrolle for sin præstation (han delte prisen med Fredric March for Dr. Jekyll og Mr. Hyde). Frances Marion vandt en Oscar for bedste historie og filmen blev nomineret til en Oscar for bedste film og bedste instruktør.
I februar 2020 blev filmen vist på Filmfestivalen i Berlin som en del af et retrospektiv dedikeret til King Vidors karriere.

Referencer

Eksterne henvisninger 
 

Amerikanske film fra 1931
Engelsksprogede film
Sort-hvide film fra USA
Dramafilm fra USA
Five Star Final

Five Star Final er en amerikansk dramafilm fra 1931 instrueret af Mervyn LeRoy. Manuskriptet blev skrevet af Byron Morgan og Robert Lord, baseret op skuespillet af samme navn af Louis Weitzenkorn.
Filmen har Edward G. Robinson, Marian Marsh og Boris Karloff i hovedrollerne. Aline MacMahon havde sin debut som filmskuespillerinde i filmen.

Filmen blev nomineret til en Oscar for bedste film ved Oscaruddelingen 1932, men tabte til Grand Hotel.

Eksterne henvisninger 
 

Amerikanske film fra 1931
Engelsksprogede film
Sort-hvide film fra USA
Dramafilm fra USA
Arnholt

Arnholt, Arnskov (dansk) eller Arenholz (tysk) er en landsby beliggende ved Arnholt Sø nord for Slesvig by i det sydvestlige Angel i Sydslesvig. Administrativt hører landsbyen under Lyrskov kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører Arnholt historisk under Michaelis Sogn. Sognet lå i den danske periode indtil 1864 i Arns Herred (Gottorp Amt).

Arnholt eller Arnskov er første gang dokumenteret 1268. Stednavnets første led er hentet fra Arnsbækken og blev senere anvendt for både landsbyen og herredet (Arns Herred). Det antages, at leddet Ar(n) betegnede tidligere en stor skovstrækning, der synes at have gået tværs over landet og som har efterladt flere spor i navnene som  Arrild ved Nørrebrarup, Arlå, Arlevad, Arnshoved og måske Arnfjolde og Arnæs. Arn selv er måske afledt af personnavnet glda. Aræld. 

Nord for landsbyen fandt 1043 Slaget på Lyrskov Hede sted.

Noter 

Byer i Angel
112 (flertydig)

112 kan henvise til:
 112 − det 112. år efter Kristi fødsel
 112 f.Kr. − det 112. år før Kristi fødsel
 112 (tal) − et naturligt tal
 112 - det europæiske alarm-telefonnummer 
 112 (film) − en kortfilm fra 2006 af Eddie Powell
 112 (gruppe) - en amerikansk R&B-musikgruppe

Se også
 112. længdegrad
Slaget ved Marne

Slaget ved Marne kan henvise til

 1. slag ved Marne, et slag under første verdenskrig i 1914
 2. slag ved Marne, et slag under første verdenskrig i 1918
Flora Heilmann

Flora Heilmann (født 22. juni 1872 i København; død 30. juni 1944 i København var en dansk kunstmaler. 

Hun var datter kunstneren Oluf August Hermansen (1849-1897) og Marie Nicoline Mathilde Andersen. Efter brylluppet i 1896 med sognepræst Lorentz Peter Heilmann rejste de til Viðareiði på Færøerne, hvor hendes mand var præst fra 1896 til 1906, hvorefter hun boede indtil 1917 sammen med sin mand i præstegården på halvøen Helgenæs. Hun havde tidligere arbejdet med blomster- og frugtmalerier, og genoptog det først igen ved hjemkomsten fra Færøerne. Samme år blev hun undervist af Frederik Vermehren (1823-1910). 

Efter at have fået et stipendium fra Undervisningsministeriet til Færøerne for at male gamle Huse, rejste hun i begyndelsen af 1920erne igen til øerne, hvor hun indtil omkring 1930erne blandt andet malede 57 akvareller af gamle færøske huse, færøske kirker, gammelt færøsk husgeråd og smykker. Malerierne skænkede hun senere til Færøernes Nationalbibliotek i Tórshavn.

Flora Heilmann var veninde med journalisten og kunstmaleren Elizabeth Taylor (1856-1932), der i en kort periode opholdt sig i Viðareiði. Sammen havde de en ikke ubetydelig indflydelse på den begyndende færøske billedkunst. Sandsynligvis var det her, hvor Jógvan Waagstein (1879-1949) fik sine kunstneriske impulser.

Ekstern henvisninger og kilde 
 
 www.artnet.com

Malere fra Danmark
Albrecht Frederik af Preussen

Albrecht Frederik af Preussen (født 29. april 1553 i Königsberg, død 27. august 1618 i Fischhausen) var den anden hertug af Preussen fra 1568 til 1618.

Albrecht var søn af den første hertug af Preussen, Albrecht af Brandenburg-Ansbach, i hans andet ægteskab med Anna Maria af Braunschweig. Han blev hertug af Preussen ved faderens død i 1568. Albrecht giftede sig i 1573 med Marie Eleonore af Kleve. Da han ikke havde mandlige arvinger, overgik hertugdømmet ved hans død til den brandenburgske linje af Huset Hohenzollern.

Eksterne henvisninger 

Huset Hohenzollern
Hertuger af Preussen
Personer fra Königsberg
Enfermeras

Enfermeras er en colombiansk tv-serie fra 2019. Hovedrollerne spilles af henholdsvis Diana Hoyos (María Clara González), Sebastián Carvajal (Carlos Pérez), Viña Machado (Gloria Mayorga Moreno), Julián Trujillo (Álvaro Rojas), Lucho Velasco (Manuel Alberto Castro), Nina Caicedo (Sol Angie Velásquez), Federico Rivera (Héctor Rubiano "Coco"), María Manuela Gómez (Valentina Duarte González) og Cristian Rojas (Camilo Duarte González).
Serien blev produceret i to sæsoner fra 2019 til 2022 og har 429 episoder.

Eksterne henvisninger 
 

Tv-serier fra Colombia
Tv-serier fra 2010'erne
Tv-serier fra 2020'erne
Milky Chance

Milky Chance er en tysk folk-gruppe fra Kassel. Den består af forsanger og guitarist Clemens Rehbein, bassist og percussionist Philipp Dausch og guitarist Antonio Greger.

Deres første single, "Stolen Dance", blev udgivet i april 2013 og toppede hitlisterne i flere lande. De vandt også 1Live Krone radio awards for Best Single.

Deres debutalbum Sadnecessary blev udgivet i oktober 2013 med bl.a. singlen "Down by the River". Albummet toppede som nummer 14 på den tyske albumhitliste, og i 2014 udnævnte Spin deres album til Album of the Week. Spin beskrev singlen "Stolen Dance" som en "roligt rullende crossover-jam". Bandet havde deres debut på fjernsyn i Jimmy Kimmel Live! i oktober 2014, og de vandt også European Border Breakers Award i denne måned. De påbegyndte en turne i Nordamerika i slutningen af 2014, hvor de optrådte på steder som House of Blues og festivaller som Coachella Valley Music and Arts Festival.

Diskografi 
 Sadnecessary (2013)
 Blossom (2017)
 Mind the Moon (2019)
 "Don't Let Me Down" (2020), single with Jack Johnson

Referencer

Eksterne henvisninger 

 

Duoer
Musikgrupper fra 2012
Musikgrupper fra Tyskland
Kasper D. Borch

Kasper D. Borch (født 28. september 1973 i Aarhus) er en dansk journalist. Han modtog Cavlingprisen i 2001.

Kilder og henvisninger

Cavlingprismodtagere
Journalister fra Danmark
Danmarksserien for herrer 2019-20

Danmarksserierne 2019-20, den fjerdebedste landsdækkende fodboldturnering i Danmark, var inddelt i 4 puljer med hver 10 klubber, der skulle have mødt hinanden hver 3 gange = 27 kampe.
På grund af COVID-19'pandemien blev kun de 14 runder i efteråret afviklet.

Da det atter var muligt at spille fodbold, var der for kort tid til at genoptage turneringen. Det blev dog besluttet, at nr. 1 og nr. 2 i hver pulje skulle mødes over to kampe om den ene
oprykningsplads. Point og målscorer fra gruppespillene blev medtaget, det bevirkede at returopgørende i to af grupperne blev overflødige og deraf ikke afviklet.

Alle nedrykningerne blev annulleret, så der blev 4 hold mere i den følgende sæson 2020-21.

Nye klubber i puljerne var: Nedrykkede fra 2. division TPI, Marienlyst, Odder og Kjellerup;
mens Køge Nord, Frederikssund, KFUM, OKS, Herning Fremad,
Vejlby-Risskov og Skjold Sæby var kommet op fra de lokale serier. En mere end normalt, da FK Odsherred trak sig.

Gruppespil & finaler

Pulje 1

Resultater 
<div style="overflow-x: auto; white-space: nowrap;">

Oprykningskampe

Pulje 2

Resultater 
<div style="overflow-x: auto; white-space: nowrap;">

Oprykningskampe

Pulje 3

Resultater 
<div style="overflow-x: auto; white-space: nowrap;">

Oprykningskampe

Pulje 4

Resultater 
<div style="overflow-x: auto; white-space: nowrap;">

Oprykningskampe

Referencer 

Fodboldsæson 2019-20
Jesper Zuschlag

Jesper Zuschlag (født 20. juli 1987) er en dansk skuespiller, der fik sit gennembrud med den succesfulde webserie “29”, som tager sit udgangspunkt i 30-års krisen og som indbragte ham en Robert for bedste korte tv-serie. 

Jesper har et tæt samarbejde med skuespillerinden Julie Rudbæk, med hvem han har skrevet og instrueret “29”.

Referencer

Eksterne henvisninger 
 

Skuespillere fra Danmark
Personer fra Vordingborg